Carl Bernhard Gebhardt
Carl Bernhard von Gebhardt (21. jaanuar 1792 Tallinn – 1. mai 1855 Tõstamaa) oli Eesti vaimulik. Õppis aastatel 1805–1809 Tallinna Kubermangugümnaasiumis. Tartu Ülikooli usuteaduskonnas õppis ta aastatel 1810–1812. Töötas koduõpetajana Eestimaal. Ordineeriti 1. juulil 1817 õpetajaks. Oli aastatel 1817–1855 Tõstamaa Maarja koguduse õpetaja. Oli aastal 1838 Õpetatud Eesti Seltsi asutajaliige.